鄧麗欣IG曬性感蜜桃臀 稱真材實料無執相：要執就執自己個真人
鄧麗欣（Stephy）今日（2/5）現身中環出席著名品牌活動。提到近日在社交平台分享靚爆日落靚女相之外，更大曬性感泳衣相大派福利，「影後」上身大曬蜜桃臀，惹起網上熱話。Stephy接受《香港01》訪問時表示：「其實有咁好嘅成績唔係天生，完全係做運動嘅努力成果，咁所以努力嘅成果都係要分享俾大家睇吓嘅。（之後係咪會持續咁派福利？大家好期待！）哈哈，呢啲係簡唔中俾啲驚喜大家。（啲相有有執過先？）梗係冇啦，唔使執相，如果要執就執自己個真人。」
被問到到苦心經營美好身材，會否感到吃力？Stephy續說：「其實我又覺得又幾享受，我覺得運動唔係去迫自己去做，係本身自己鍾意，再加上見到個成績出咗嚟，都覺得幾辛苦都唔係白費。」